b'\n_START_ARTICLE_\nPikrit\n_START_PARAGRAPH_\nPikrit (ang. Pykrete) je zamrznjen kompozitni material narejen iz 14% \xc5\xbeaganja (ali lesne ka\xc5\xa1e, kot npr. papir) in 86% vode po te\xc5\xbei, (masno razmerje \xc5\xbeaganje/voda 6:1). Poimenovan je bo britanskem in\xc5\xbeenirju Geoffrey Pyke, ki je raziskoval ta material in predlagal izgradnjo letalonosilke iz tega materiala med 2. svetovno vojno v projektu Habakkuk. Nem\xc5\xa1ke podmornice so namre\xc4\x8d povzro\xc4\x8dale velike izgube na \xc4\x8dezatlantskih konvojih in so delovale izven dosega britanskih kopenskih letal. Na koncu so projekt opustili in niso zgradili nobene letalonosilke iz pikrita._NEWLINE_Pikrit je bil zanimiv, ker ima sorazmerno majhno hitrost topljenja (zaradi majhne prevodnosti) in je bil bolj trden in vzdr\xc5\xbeljiv kot led. Je bolj te\xc5\xbeaven za oblikovanje kot beton, ker se raz\xc5\xa1iri (ekspandira) med zmrzovanjem. Ga je pa mo\xc5\xbeno popraviti in vzdr\xc5\xbeevati tudi s slano vodo. Iz njega je mo\xc5\xbeno narediti poljubne oblike in je zelo trdo\xc5\xbeiv, \xc4\x8de je vzdr\xc5\xbeevan pod ledi\xc5\xa1\xc4\x8dem.'